|  |  |  |
| --- | --- | --- |
| **A tantárgy megnevezése:**  *Emberi erőforrás gazdálkodás* | **Kód:**  *NBT\_GI761K3* | **Kreditszám:**  *2* |
| **A tantárgyért felelős szervezeti egység:**  *EKF GTI* | **A kurzus jellege**:  *elmélet* | **Kontaktóraszám:**  *2/0* |
| **Előfeltételek:**  *-* | **Az értékelés formája**:  *kollokvium* |  |
| **Tantárgyleírás:**  ***A tantárgy tanításának alapelvei és céljai:***   * Az emberi erőforrás gazdálkodáshoz szükséges alapfogalmak és összefüggések elsajátítása, készségek és képességek fejlesztése céljából. Az önálló személyügyi funkció kialakulása, fejlődése, főbb irányzatainak megismerése után kitérünk a változások hatására az emberi erőforrásra. Megismerjük az emberi erőforrás gazdálkodás kialakulását, fogalmát, modelljeit, funkcióit és alaptechnikáit. A tárgy rendszerszemléletben, vertikális és horizontális metszetben vizsgálja az emberi erőforrással való gazdálkodás főbb tevékenységeit. Vertikális felépítésben az üzleti és a humán stratégia kapcsolatát, főbb elemeit sajátítja el a hallgató. Horizontális metszetben a munkakör kialakítás, elemzés, értékelés, a munkaköri leírás, a személyi specifikáció, a személyzetbeszerzés (toborzás, kiválasztás, alkalmazás és beillesztés), a teljesítményértékelés, az elvárás elmélet, a képzés és a fejlesztés, anyagi, nem anyagi jellegű ösztönzés, a cafeteria képezik a tanegység főbb tartalmát.   ***Fejlesztendő kompetenciaterületek:***  *Szakmai tudás*:   * Ismeretekkel rendelkezik az emberi erőforrás gazdálkodás összefüggésrendszeréről. * Képes az emberi erőforrás gazdálkodással kapcsolatos alapvető tevékenységek tervezésére és azok elvégzésére. * Alapvető ismeretekkel rendelkezik a vállalat HR tevékenységének főbb munkafolyamatairól. * Rendelkezik a vállalati HR folyamatok tervezéséhez, szervezéséhez, irányításához, szükséges szakmai módszertani ismeretekkel, szervező és irányító képességekkel.     *Szakmai képességek:*   * Képes az emberi erőforrások gazdálkodásával kapcsolatos folyamatok tervezésére, szervezésére és irányítására. * Képes az emberi erőforrásokkal kapcsolatos alapvető tevékenységek tervezésére, kialakítására, működtetésére és ellenőrzésére: munkakör kialakításra, elemzésre, értékelésre, toborzásra, kiválasztásra, alkalmazásra, beillesztésre, képzésre, az ösztönzési –és javadalmazási rendszerre vonatkozóan.   *Szakmai szerepvállalás és elkötelezettség:*   * A XXI. századi HR tendenciák ismeretében képes legyen az egyéni és a szervezeti HR alaptevékenységeket megtervezni, bevezetni, működtetni és továbbfejleszteni. * A tananyag elsajátítása révén képes ismereteit szakszerűen és hatékonyan kommunikálni. * Kialakulnak azok a nézetek, kompetenciák, amelyek az alapvető HR folyamatok tervezéséhez, bevezetéséhez, működtetéséhez és továbbfejlesztéséhez szükségesek.   ***A tantárgy főbb tematikai csomópontjai:***   * Az emberi erőforrás gazdálkodás elméleti alapjai, periodizálása és modelljei * A személyügyi tevékenység magyarországi története és helye a szervezetben * Munkakör-tervezés és elemzés, munkakör értékelés * Személyzet-beszerzés (toborzás, kiválasztás, alkalmazás és beillesztés) * Teljesítményértékelés és személyzetfejlesztés * Motiváció, ösztönzés, javadalmazás. * Munkaerő áramlás, létszámleépítés, outplacement. * Esélyegyenlőség a munkaerő-piacon és a foglalkoztatásban.   ***Követelmények, a tanegység teljesítésének feltételei:***   * Év közben 2 db Zh megírása, a félév végén szóbeli kollokvium.   ***Munkaformák:***   * elmélet, önálló felkészülés, egyéni gyűjtés. | | |
| ***Kötelező irodalom:***   1. *Matiscsákné Dr. Lizák Marianna* (szerk.): Az emberi erőforrások gazdaságtana, Budapest: Complex Kiadó Kft., 2012.,  ISBN:[978-963-295-064-8](http://www.isbnsearch.org/isbn/9789632950648)     ***Ajánlott irodalom:***   1. Lévai Zoltán - Bauer János: A személyügyi tevékenység gyakorlata. Szókratész Kiadó, Budapest, 2002. 2. Bakacsi-Bokor-Császár-Gelei-Kováts-Takács: Stratégiai emberi erőforrás menedzsment. KJK-KERSZÖV Kiadó, 2000. 3. Karoliny Mártonné- Farkas Ferenc-Poór József: Személyzeti/emberi erőforrás menedzsment kézikönyv. KJK-KERSZÖV Kiadó, 2004. | | |
| **Tantárgyfelelős:** Dr. habil Müller Anetta- főiskolai tanár  **Oktató:** Dr. habil Müller Anetta- főiskolai tanár | | |